
Ministru kabineta rīkojums Nr. 870
Rīgā 2024. gada 29. oktobrī (prot. Nr. 46 6. §)
Par finansējuma piešķiršanu valsts akciju sabiedrībai "Elektroniskie sakari" konferences "5G Techritory" organizēšanai 2024. gadā
· 1. Lai veicinātu 5G bezvadu tehnoloģiju attīstību militārajā jomā, atļaut Aizsardzības ministrijai 2024. gadā piešķirt finansējumu valsts akciju sabiedrībai "Elektroniskie sakari" 12 100 euro apmērā no Aizsardzības ministrijas budžeta programmas 30.00.00 "Valsts aizsardzības politikas realizācija" konferences "5G Techritory" organizēšanai 2024. gadā.
· 2. Aizsardzības ministrijai noslēgt ar valsts akciju sabiedrību "Elektroniskie sakari" sadarbības līgumu par finansējuma piešķiršanu šā rīkojuma 1. punktā minētā uzdevuma izpildei. Līgumā paredzēt līdzekļu izlietojuma kontroli un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga valsts akciju sabiedrība "Elektroniskie sakari".

	Ministru prezidentes pienākumu izpildītāja ‒ tieslietu ministre
	(paraksts*)
	I. Lībiņa-Egnere

	Aizsardzības ministrs
	(paraksts**)
	A. Sprūds

